Document ID: 31996R0230

KOMISSION ASETUS (EY) N:o 230/96,
annettu 7 päivänä helmikuuta 1996,
tiettyihin Kiinan kansantasavallasta peräisin oleviin tuotteisiin vuonna 1996 sovellettavien määrällisten kiintiöiden jakamisen yhteydessä myönnettyjen tuontilisenssien voimassaoloajan pidentämisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön määrällisten kiintiöiden hallintomenettelyn käyttöönotosta 7 päivänä maaliskuuta 1994 annetun neuvoston asetuksen (EY) N:o 520/94 (1), sellaisena kuin se on muutettuna asetuksella (EY) N:o 138/96 (2), ja erityisesti sen 17 artiklan 2 kohdan,
sekä katsoo, että
komission asetuksessa (EY) N:o 1732/95 (3) säädetään tiettyihin Kiinan kansantasavallasta peräisin oleviin tuotteisiin vuonna 1996 sovellettavien määrällisten kiintiöiden hallintoa koskevista yksityiskohtaisista säännöistä; kyseisen asetuksen 7 artiklan mukaisesti näiden kiintiöiden tuontilisenssien voimassaoloaika on periaatteessa yhdeksän kuukautta 1 päivästä tammikuuta 1996 pidentämisen ollessa kuitenkin mahdollinen tietyin edellytyksin,
komission asetuksessa (EY) N:o 2319/95 (4) säädetään kyseisten kiintiöiden tuojille myönnetyistä määristä,
asetuksessa (EY) N:o 138/96 on muutettu asetuksen (EY) N:o 520/94 2 artiklan 5 kohtaa niiden määrien, joita ei käytetty kiintiökautena, uudelleenjakamiseksi seuraavan kiintiökauden aikana; sen vuoksi tavoite varmistaa kiintiöiden korkein mahdollinen käyttöaste on vastaisuudessa yhteensopiva koko kiintiökautta vastaavan tuontilisenssien voimassaoloajan kanssa,
ottaen huomioon kiintiöiden alaisten tuotteiden kaupan erityisominaisuudet, on asianmukaista pidentää 31 päivään joulukuuta 1996 asetuksen (EY) N:o 2319/95 mukaisesti myönnettyjen lisenssien voimassaoloaikaa, ja
tässä asetuksessa säädetyt toimenpiteet ovat asetuksen (EY) N:o 520/94 22 artiklassa perustetun kiintiöiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Jäsenvaltioiden toimivaltaisten viranomaisten asetuksen (EY) N:o 2319/95 mukaisesti myöntämien tuontilisenssien voimassaoloaikaa pidennetään 31 päivään joulukuuta 1996.
Tuontilisenssin myöntänyt toimivaltainen viranomainen merkitsee tuojan pyynnöstä tuontilisenssiin näin muutetun voimassaoloajan viimeisen päivän. Toimivaltainen viranomainen todistaa oikeaksi kyseisen veloituksetta annettavan merkinnän.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä helmikuuta 1996.

Labels: 3
18